Eenjarige in oprit raakgeryDie baba word met ‘n helikopter na ‘n hospitaal geneem. Foto: ER24 ŉ 18 maande oue baba is in ŉ kritieke toestand na ŉ KwaZulu-Natalse hospitaal geneem nadat die kind in die oprit na ŉ huis deur ŉ motor raakgery is. Chitra Bodasing, woordvoerder van ER24, het gesê die voorval het by ŉ huis in KwaXimba in Cato Ridge plaasgevind. “Die motor was besig om agteruit in die oprit te ry toe dit oor die baba gery het. Die baba is na ŉ plaaslike kliniek geneem waar ER24 ontbied is,” het Bodasing gesê. Verpleegsters het na die kind omgesien totdat paramedici opgedaag en oorgeneem het. Die kind moes met ŉ Air Mercy Service-helikopter na ŉ plaaslike hospitaal geneem word vir verdere behandeling. Die omstandighede rondom die voorval is onbekend en word ondersoek.